Michaela Alliot-Marie

Michaela Alliot-Marie (nata ad  vallis Matronae die 10 Septembris 1946) est politica Francica.

Alumna est universitatum Parisiensium I et II. Apud ambas postea docuit. Legata est conventui nationali pro circulis Pyrenaei Atlantici annis 1986-1993, 1995-2002 et 2011-2012. Magistra civium urbis S. Ioannis de Luce annis 1995-2002 meruit. Legata est ad Parlamentum Europaeum annis 1989-1992 et ab anno 2014 usque in 2019. Ministra fuit in rectionibus Francicis pro iuventute et exercitatione annis 1993-1995 (primo ministro Eduardo Balladur), pro munitione annis 2002-2007 (primis ministris Dominico de Villepin et Ioanne Petro Raffarin), pro rebus internis annis 2007-2009, pro iustitia 2010 usque, et pro rebus externis 2011 usque (primo ministro Francisco Fillon). Praeses electa est Conventioni pro re publica (Rassemblement pour la république) ab anno 1999 usque ad 2002, quo anno haec factio in Unionem pro motu populari coniuncta est.

 Bibliographia 
 Michaël Darmon, Michèle Alliot-Marie, la grande muette. Lutetiae: L'Archipel, 2006. ISBN 2-84187-831-7
 Guillaume Tabard, "Michèle Alliot-Marie, de la Sorbonne à l'Assemblée" in Le Figaro (1 Augusti 2009)

 Nexus externi 
 De Michaela Alliot-Marie apud Conventus Nationalis paginas interretialis

Categoria:Politici Franciae
Categoria:Legati Parlamenti Europaei
Categoria:Legati Conventui Nationali Francico
Categoria:Praefecti communibus Francicis
Categoria:Alumni universitatum et scholarum Parisiensium
Categoria:Administri rerum exterarum Franciae